**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 97 /2019**

**ΑΔΑ:** Ω31ΝΩΨΑ-ΔΣΛ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 13ο/2019 Της 22Ης ΑΠΡΙΛΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού ΙΙ του έργου: Ολοκληρωμένα έργα αναπλάσεων κοινοχρήστων χώρων στις θέσεις , πλατεία Αγ. Θεοδώρας στην πόλη της Άρτας και πλατεία Ροδαυγής του Δήμου Αρταίων ’’**

*Στην Άρτα, σήμερα, 22-4-2019 και ώρα 9:30 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την* **8947*/18-04-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Λιλής Γεώργιος***  ***5. Ζέρβας Κων/νος***  ***6.Χαρακλιάς Κων/νος*** | **ΑΠΟΝΤΕΣ**  ***1.Παπαϊωάννου Κων/νος***  ***2.Κοσμάς Ηλίας***  ***3.Βασιλάκη – Μητρογιώρου***  ***Βικτωρία*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Θεόδωρος Ντέμσιας*

Η επιτροπή ομόφωνα έκανε πρόταση δεκτή του προέδρου να συζητηθούν (4) έκτακτα θέματα.

Ο κ. Πρόεδρος εισηγούμενος το 12ο τακτικό θέμα: **Έγκριση ή μη πρακτικού ΙΙ του έργου: Ολοκληρωμένα έργα αναπλάσεων κοινοχρήστων χώρων στις θέσεις , πλατεία Αγ. Θεοδώρας στην πόλη της Άρας και πλατεία Ροδαυγής του Δήμου Αρταίων** έθεσε υπόψη της επιτροπής το από 18-4-2019 πρακτικό της επιτροπής διαγωνισμού το οποίο έχει ως εξής: Την 18η Απριλίου, ημέρα Πέμπτη του έτους 2019, και ώρα 9:00 π.μ. συνήλθε σε τακτική συνεδρίαση η Επιτροπή Διενέργειας Διαγωνισμού του έργου **«Ολοκληρωμένα έργα αναπλάσεων κοινοχρήστων χώρων στις θέσεις, πλατεία Αγ. Θεοδώρας στην πόλη της Άρτας και πλατεία Ροδαυγής του Δήμου Αρταίων»** (ΑΔΑΜ Διακήρυξης : 18PROC004282324) η οποία συγκροτήθηκε με την αριθμ. 10/2018 Απόφαση της Οικονομικής Επιτροπής του Δήμου Αρταίων και αποτελείται από :

1. Γκανιάτσα Ευαγγελία Τοπογράφος Μηχανικός Π.Ε. (Πρόεδρος)

2. Νούτση Μιράντα Ηλ/γος Μηχ/κος Π.Ε. (Μέλος)

3. Σακκάς Άγγελος Πολ/κος Μηχ/κος Π.Ε. (Μέλος)

για την ηλεκτρονική αποσφράγιση των δικαιολογητικών κατακύρωσης του έργου, του αναδειχθέντος μειοδότη (**ΜΠΙΤΧΑΒΑΣ ΧΡΗΣΤΟΣ & ΣΙΑ ΕΕ**.) που κατατέθηκαν στα πλαίσια του διαγωνισμού.

Επισημαίνεται ότι ο διαγωνισμός της αρ. πρωτ. **31566/28-12-2018** διακήρυξης διεξάγεται ηλεκτρονικά, σύμφωνα με τα αναφερόμενα σε αυτή, μέσω ΕΣΗΔΗΣ και είχε λάβει ως αύξοντα αριθμό (α/α) ηλεκτρονικού διαγωνισμού συστήματος τον αριθμό 79449.

Με την αρ. 48/2019 απόφαση της οικονομικής επιτροπής εγκρίθηκε το 1ο πρακτικό που αφορούσε τον προσωρινό ανάδοχο για το ανωτέρω έργο. Μετά την ενημέρωση όλων των συμμετεχόντων και αφού δεν υπήρχαν ενστάσεις η επιτροπή με το αρ. πρωτ. 7546/03-04-2019, έγγραφο και μέσω της επικοινωνίας του υποσυστήματος ΕΣΗΔΗΣ κάλεσε τον «προσωρινό ανάδοχο» για την προσκόμιση των δικαιολογητικών κατακύρωσης τα οποία υπέβαλλε εμπρόθεσμα με την αρ. πρωτ. 8512/15-04-2019, αίτηση του, σύμφωνα με τις διατυπώσεις της διακήρυξης.

Σύμφωνα με την παρ. 6 άρθρο 103 του Ν. 4412/2016 διενεργήθηκε ο έλεγχος των δικαιολογητικών και κρίθηκαν ομοφώνως ως άρτια και πλήρη, όπως απαιτούνταν από την διακήρυξη.

Κατόπιν αυτού η επιτροπή γνωμοδοτεί ομόφωνα υπέρ της κατακύρωσης της με αρ. πρωτ. Διακήρυξης **31566/28-12-2018** Ανοικτού Δημόσιου ηλεκτρονικού μειοδοτικού διαγωνισμού για την ανάθεση του έργου **«Ολοκληρωμένα έργα αναπλάσεων κοινοχρήστων χώρων στις θέσεις, πλατεία Αγ. Θεοδώρας στην πόλη της Άρτας και πλατεία Ροδαυγής του Δήμου Αρταίων»** στον υποψήφιο **«ΜΠΙΤΧΑΒΑΣ ΧΡΗΣΤΟΣ & ΣΙΑ ΕΕ.»,** με συνολική δαπάνη ύψους **298.332,77**€ (χωρίς Φ.Π.Α.) και μέση έκπτωση Εμ = 48,33 %.

Μετά τα παραπάνω τίθεται υπόψη της Οικονομικής Επιτροπής το 2ο Πρακτικό της Επιτροπής Διενέργειας Διαγωνισμού του έργου: **«Ολοκληρωμένα έργα αναπλάσεων κοινοχρήστων χώρων στις θέσεις, πλατεία Αγ. Θεοδώρας στην πόλη της Άρτας και πλατεία Ροδαυγής του Δήμου Αρταίων»** και προτείνεται η λήψη απόφασης για:

1.Την ανάδειξη ως οριστικό ανάδοχο τον «**ΜΠΙΤΧΑΒΑΣ ΧΡΗΣΤΟΣ & ΣΙΑ ΕΕ.**», που πρόσφερε το ποσό των **298.332,77**€ (χωρίς Φ.Π.Α.) και μέση έκπτωση Εμ = 48,33%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

2. Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 18-04-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 18-04-2019 πρακτικό ΙΙ της επιτροπής του έργου: **Ολοκληρωμένα έργα αναπλάσεων κοινοχρήστων χώρων στις θέσεις , πλατεία Αγ. Θεοδώρας στην πόλη της Άρας και πλατεία Ροδαυγής του Δήμου Αρταίων** ως κατωτέρω:

1.. Την ανάδειξη ως οριστικού ανάδοχου της εταιρείας «**ΜΠΙΤΧΑΒΑΣ ΧΡΗΣΤΟΣ & ΣΙΑ ΕΕ.**», που πρόσφερε το ποσό των **298.332,77**€ (χωρίς Φ.Π.Α.) και μέση έκπτωση Εμ = 48,33%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

2. Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με την διακήρυξη.

**Β.** Κατά της παρούσας απόφασης σύμφωνα με τα άρθρα 360 & 361 του Ν. 4412/2016 δύναται να ασκηθούν όλα τα ένδικα μέσα και βοηθήματα.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 97 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*