**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 86 /2019**

**ΑΔΑ:** ΩΦ44ΩΨΑ-ΤΞΣ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 13ο/2019 Της 22Ης ΑΠΡΙΛΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός υπολόγου υπαλλήλου για έκδοση εντάλματος προπληρωμής για τη συμμετοχή του Δήμου στην έκθεση τουρισμού ‘’ΤΑΞΙΔΙ 2019’’(Λευκωσία 3-5/5/2019)’’**

*Στην Άρτα, σήμερα, 22-4-2019 και ώρα 9:30 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την* **8947*/18-04-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Λιλής Γεώργιος***  ***5. Ζέρβας Κων/νος***  ***6.Χαρακλιάς Κων/νος*** | **ΑΠΟΝΤΕΣ**  ***1.Παπαϊωάννου Κων/νος***  ***2.Κοσμάς Ηλίας***  ***3.Βασιλάκη – Μητρογιώρου***  ***Βικτωρία*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Θεόδωρος Ντέμσιας*

Η επιτροπή ομόφωνα έκανε πρόταση δεκτή του προέδρου να συζητηθούν (4) έκτακτα θέματα.

Ο κ. Πρόεδρος εισηγούμενος το 1ο τακτικό Θέμα: **Ορισμός υπολόγου υπαλλήλου για έκδοση εντάλματος προπληρωμής για τη συμμετοχή του Δήμου στην έκθεση τουρισμού ‘’ΤΑΞΙΔΙ 2019’’(Λευκωσία 3-5/5/2019)** έθεσε υπόψη της Επιτροπής την εισήγηση του τμήματος Πολιτιστικής και Τουριστικής Ανάπτυξης η οποία αναφέρει τα εξής: Σύμφωνα με τις διατάξεις του άρθρου 172 του Ν. 3463/2006 ορίζεται ότι με απόφαση της Οικονομικής Επιτροπής μπορεί να εγκρίνεται η έκδοση ενταλμάτων προπληρωμής για την αντιμετώπιση δαπανών, γενικά, εφόσον η πληρωμή με τακτικό ένταλμα στο όνομα του δικαιούχου είναι αδύνατη ή απρόσφορη. Τα εντάλματα προπληρωμής εκδίδονται στο όνομα δημοτικών υπαλλήλων.

Στην προσπάθεια να αναδειχτεί το τουριστικό προϊόν της περιοχής μας, ο Δήμος Αρταίων έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής, το οποίο εγκρίθηκε με την υπ. αρ. 35/2018 απόφαση Δ.Σ. Επίσης με την υπ. αρ. 183/2019 απόφασή του, το Δ.Σ. του Δήμου Αρταίων ενέκρινε:

1. Τη συμμετοχή του Δήμου Αρταίων στο περίπτερο της Περιφέρειας Ηπείρου στην Έκθεση Τουρισμού «Ταξίδι 2019» (Λευκωσία – Κύπρος)

2. Τη μετάβαση δύο εκπροσώπων του Δήμου Αρταίων στην Άρτα – Ιωάννινα ή Αθήνα ή Θεσσαλονίκη - Κύπρο και επιστροφή, και συγκεκριμένα:

α) του κου Αποστολόπουλου Νικολάου του Κωνσταντίνου, υπαλλήλου του τμήματος Πολιτιστικής και Τουριστικής Ανάπτυξης του Δήμου Αρταίων.

β)του κου Κοσσυβάκη Δημήτριου, μέλους της Επιτροπής Τουριστικής Προβολής του Δήμου Αρταίων κι εκπροσώπου του Επιμελητηρίου Νομού Άρτας.

Η μετάβαση θα γίνει οδικώς για το κομμάτι Άρτα – Ιωάννινα ή Αθήνα ή Θεσσαλονίκη – Άρτα με ιδιόκτητο όχημα των εκπροσώπων ή με το ΚΤΕΛ, και αεροπορικώς για το κομμάτι Ιωάννινα ή Αθήνα ή Θεσσαλονίκη – Λάρνακα – Ιωάννινα ή Αθήνα ή Θεσσαλονίκη. Επίσης η μετάβαση και επιστροφή για το κομμάτι Λάρνακα – Λευκωσία – Λάρνακα, θα γίνει οδικώς, με μέσα μαζικής μεταφοράς.

Ημερομηνία αναχώρησης: 02/05/2019

Ημερομηνία επανόδου: 06/05/2019

Ημερομηνία έναρξης εργασιών: 03/05/2019

Ημερομηνία λήξης εργασιών: 05/05/2019

Ημέρες διανυκτέρευσης:4

Ημέρες εκτός έδρας: 4

3. την εξειδίκευση της εγγεγραμμένης στους Κ.Α. 70-6422 και Κ.Α. 00-6423 σχετικής πίστωσης του προϋπολογισμού του οικονομικού έτους 2019 του Δήμου Αρταίων, ως εξής:

α)για τη μετακίνηση του κου Αποστολόπουλου Νικολάου έως 1.550,00 €. Η σχετική δαπάνη θα βαρύνει τον Κ.Α. 70-6422 «Οδοιπορικά έξοδα και αποζημίωση μετακινούμενωνυπαλλήλων»: εισιτήρια, ημερήσια αποζημίωση, έξοδα διανυκτέρευσης, κλπ.

β)για τη μετακίνηση του κου Κοσσυβάκη Δημήτριου έως 1.550,00 €. Η σχετική δαπάνη θα βαρύνει τον Κ.Α. 00-6423 «Οδοιπορικά έξοδα και αποζημίωση τρίτων»: εισιτήρια, ημερήσια αποζημίωση, έξοδα διανυκτέρευσης, κλπ.

Προκειμένου να καλυφθούν τα έξοδα για τη συμμετοχή των εκπροσώπων του Δήμου Αρταίων στη Έκθεση Τουρισμού «Ταξίδι 2019» - δεδομένου ότι αφενός πρόκειται για ένα ποσό που είναι αδύνατο να καλυφθεί εκ των προτέρων από ίδια κεφάλαια των εκπροσώπων του Δήμου Αρταίων, και αφετέρου η διαδικασία που προβλέπεται για την αποζημίωση τους είναι αρκετά χρονοβόρα – αιτούμαστε:

A) την έκδοση εντάλματος προπληρωμής, ύψους 3.100,00 €, το οποίο θα βαρύνει τους προαναφερθέντες Κ.Α. (1.550,00 € τον Κ.Α. 70-6422 & 1.550,00 € τον Κ.Α. 00-6423)

B) τον ορισμό του υπαλλήλου Αποστολόπουλου Νικολάου του Κωνσταντίνου ως υπόλογου για:

* την είσπραξη και διαχείριση του ποσού
* την επιστροφή τυχόν υπόλοιπου ποσού μετά το πέρας της διαδικασίας,
* τη συλλογή και προσκόμιση στα αρμόδια όργανα του Δήμου όλων των απαραίτητων δικαιολογητικών που αποδεικνύουν τη νόμιμη διάθεση των δαπανηθέντων χρημάτων.

Η απόδοση λογαριασμού θα γίνει σε διάστημα τριών (3) μηνών από την έκδοση του εντάλματος, ενώ η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη τα διατάξεις του άρθρου 172 του Ν. 3463/2006, το άρθρο 32 του Β.Δ. 17/5-15/6/1959, το Ν. 3852/2010, και την εισήγηση της Δ/νσης Ανάπτυξης –τμήμα Πολιτιστικής και Τουριστικής Ανάπτυξης

**ΑΠΟΦΑΣΙΖΕΙ ΟΜΟΦΩΝΑ**

**Α.**  Ορίζει σύμφωνα με το ιστορικό της παρούσης υπόλογο την υπάλληλο του Δήμου **Αποστολόπουλο Νικόλαο** στο όνομα της οποίας θα εκδοθεί το ένταλμαπροπληρωμής ποσού **3.100,00€ (Κ.Α. 70-6422 1.550,00€& 00-6423 1.550,00€)** καιο οποίος υποχρεούται να αποδώσει λογαριασμό σε διάστημα τριών (3) μηνών προκειμένου να καλυφθούν τα έξοδα ( εισιτήρια, ημερήσια αποζημίωση, έξοδα διανυκτέρευσης κλπ.) για την συμμετοχή των εκπροσώπων του Δήμου Αποστολόπουλου Νικολάου υπαλλήλου του Δήμου και Κοσσυβάκη Δημητρίου μέλος της επιτροπής Τουριστικής προβολής του Δήμου και εκπροσώπου του επιμελητηρίου Νομού Άρτας στην έκθεση τουρισμού ‘’ ΤΑΞΙΔΙ 2019’’ που θα διεξαχθεί στη Λευκωσία-Κύπρος 3-5/5/2019

Η διαχείριση των ανωτέρω ποσών θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 86 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

***ΤΣΙΡΟΓΙΑΝΝΗΣ* Κ ΧΡΗΣΤΟΣ**

*Γεώργιος Κ. Ντεκουμές*