**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 98/2019**

**ΑΔΑ:** 6Η60ΩΨΑ-ΕΛΦ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 13ο/2019 Της 22Ης ΑΠΡΙΛΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘**  **Έγκριση ή μη πρακτικού Ι του έργου: Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων**. **’’**

*Στην Άρτα, σήμερα, 22-4-2019 και ώρα 9:30 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την* **8947*/18-04-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Λιλής Γεώργιος***  ***5. Ζέρβας Κων/νος***  ***6.Χαρακλιάς Κων/νος*** | **ΑΠΟΝΤΕΣ**  ***1.Παπαϊωάννου Κων/νος***  ***2.Κοσμάς Ηλίας***  ***3.Βασιλάκη – Μητρογιώρου***  ***Βικτωρία*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Θεόδωρος Ντέμσιας*

Η επιτροπή ομόφωνα έκανε πρόταση δεκτή του προέδρου να συζητηθούν (4) έκτακτα θέματα.

Ο κ. Πρόεδρος εισηγούμενος το 13ο τακτικό θέμα: **Έγκριση ή μη πρακτικού Ι του έργου: Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων**. έθεσε υπόψη της επιτροπής το από 21-12-2018 πρακτικό της επιτροπής διαγωνισμού το οποίο έχει ως εξής: Την 21η Δεκεμβρίου, ημέρα Παρασκευή του έτους 2018, και ώρα 10:00 π.μ. συνήλθε σε τακτική συνεδρίαση η Επιτροπή Διενέργειας Διαγωνισμού του έργου «**Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»** (ΑΔΑΜ Διακήρυξης:18PROC004051134) η οποία συγκροτήθηκε με τις αριθμ. 10/2018 & 588/2018 Αποφάσεις της Οικονομικής Επιτροπής του Δήμου Αρταίων και αποτελείται από :

1. Σακκάς Άγγελος Πολ/κος Μηχανικός Π.Ε. (Πρόεδρος)

2. Κακκάβα Αντωνία Πολ/κος Μηχ/κος Π.Ε. (Μέλος)

3. Γιαμούρης Ευάγγελος Μηχ/γος Μηχ/κος Π.Ε. (Μέλος)

4. Γρύλλια Σοφία Τοπ/φος Μηχ/κος Π.Ε. (Μέλος)


5. Πανέτας Γεώργιος Δημοτικός Σύμβουλος Δ. Αρταίων Εκπρόσωπος ΠΕΔ Ηπείρου

6. Υφαντή Φωτεινή Εκπρόσωπος ΤΕΕ Τμήμα Ηπείρου

7. Σφήκας Σωτήριος Εκπρόσωπος ΠΕΔΜΕΔΕ.


Σκοπός της συνεδρίασης ήταν η ηλεκτρονική αποσφράγιση των προσφορών που υποβλήθηκαν στην Διαδικτυακή πύλη www.promitheus.gov.gr του ΕΣΗΔΗΣ (Συστημικός αριθμός 78641) με κριτήριο τη χαμηλότερη τιμή με σφραγισμένες προσφορές και με το σύστημα προσφοράς με επί μέρους ποσοστά έκπτωσης και έλεγχο ομαλότητας για την κατασκευή του παραπάνω έργου συνολικού προϋπολογισμού 1.570.967,74 € (χωρίς Φ.Π.Α.) καθώς και η αποσφράγιση των φακέλων των δικαιολογητικών. Οι προσφορές που υποβλήθηκαν ηλεκτρονικά είναι οι παρακάτω:

ΠΙΝΑΚΑΣ ΣΥΜΜΕΤΕΧΟΝΤΩΝ ΜΕ ΣΕΙΡΑ ΠΡΟΣΕΛΕΥΣΗΣ



Την προκαθορισμένη ώρα τα μέλη της Επιτροπής Διαγωνισμού προέβησαν σε ηλεκτρονική αποσφράγιση του υπό φακέλου «Δικαιολογητικά συμμετοχής» και του υπό φακέλου «Οικονομική Προσφορά». Στην συνέχεια στον ηλεκτρονικό χώρο «Συνημμένα Προκηρυγμένου Διαγωνισμού» αναρτήθηκε από την επιτροπή Διαγωνισμού ο κάτωθι σχετικός κατάλογος μειοδοσίας προκειμένου να λάβουν γνώση οι προσφέροντες:

ΠΙΝΑΚΑΣ ΣΥΜΜΕΤΕΧΟΝΤΩΝ ΚΑΤΑΣΕΙΡΑ ΜΕΙΟΔΟΣΙΑΣ



Ακολούθως, η Επιτροπή Διαγωνισμού προέβη, κατά σειρά μειοδοσίας, σε έλεγχο της ολόγραφης και αριθμητικής αναγραφής των επιμέρους ποσοστών έκπτωσης και της ομαλής μεταξύ τους σχέσης, βάσει της παραγωγής σχετικού ψηφιακού αρχείου, μέσα από το υποσύστημα.

Για την εφαρμογή του ελέγχου ομαλότητας, χρησιμοποιήθηκε από την Επιτροπή Διαγωνισμού η μέση έκπτωση προσφοράς (Εμ), σύμφωνα με τα οριζόμενα στα άρθρα 95 και 98 του Ν.4412/2016 και διαπιστώθηκε ότι όλες οι οικονομικές προσφορές ήταν ομαλές.

Κατόπιν η Επιτροπή Διαγωνισμού ήλεγξε τα δικαιολογητικά συμμετοχής του άρθρου 24.2 & 24.3 της διακήρυξης κατά τη σειρά της μειοδοσίας, αρχίζοντας από τον πρώτο μειοδότη, και διαπίστωσε τα παρακάτω:

|  |  |  |
| --- | --- | --- |
| ΚΑΤΑΛΟΓΟΣ ΣΥΜΜΕΤΕΧΟΝΤΩΝ ΣΤΟΝ ΔΙΑΓΩΝΙΣΜΟ ΤΟΥ ΕΡΓΟΥ ΜΕ ΤΙΤΛΟ «**Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»** | | |
| Α/ Α | ΕΠΩΝΥΜΙΑ ΠΡΟΣΦΕΡΟΝΤΑ | ΠΛΗΡΟΤΗΤΑ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ σύμφωνα τη διακήρυξη |
| 1 | ΚΞ ΦΟΥΚΑΣ ΔΗΜΗΤΡΙΟΣ – ΚΩΣΤΑΣ ΚΩΝΣΤΑΝΤΙΝΟΣ | ΝΑΙ |
| 2 | ΤΕΧΝΟΔΟΜΗ ΑΤΕΕ | ΝΑΙ |
| 3 | ΙΣΤΩΡ ΑΤΕΕ | ΝΑΙ |
| 4 | ΕΡΓΟΔΟΜΗ ΗΠΕΙΡΟΥ ΑΕ | ΝΑΙ |

Η Επιτροπή Διαγωνισμού, πριν την ολοκλήρωση της σύνταξης του πρακτικού, ήλεγξε και επιβεβαίωσε την εγκυρότητα των εγγυητικών επιστολών συμμετοχής μέσω της διεύθυνσης **https://validate.tmede.gr/#/** και τύπωσε τις αντίστοιχες βεβαιώσεις εγκυρότητας. Επίσης επιβεβαιώθηκε από την ΤΡΑΠΕΖΑ ΗΠΕΙΡΟΥ για την εγγυητική της εταιρείας «ΚΞ ΦΟΥΚΑΣ ΔΗΜΗΤΡΙΟΣ – ΚΩΣΤΑΣ ΚΩΝΣΤΑΝΤΙΝΟΣ» με αρ. πρωτ. 1133/31-01-2019.

Μετά τα παραπάνω καθώς και:

1) την αριθ. 561/2018 απόφαση της Οικονομικής Επιτροπής που αφορά την έγκριση των όρων διακήρυξης «**Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»**

2) την με αριθ. πρωτ. 28449/22-11-2018 Προκήρυξη Διακήρυξης του διαγωνισμού

3) την με αριθ. πρωτ. 28451/22-11-2018 Περίληψη Διακήρυξης του διαγωνισμού

τίθεται υπόψη της Οικονομικής Επιτροπής το 1ο Πρακτικό της Επιτροπής Διενέργειας Διαγωνισμού του έργου: «**Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»**και προτείνεται η λήψη απόφασης για:

1. Την έγκριση του 1ου Πρακτικού της Επιτροπής Διενέργειας Διαγωνισμού για το έργο «**Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»**

2. Την ανάδειξη ως προσωρινού μειοδότη την «**ΚΞ ΦΟΥΚΑΣ ΔΗΜΗΤΡΙΟΣ – ΚΩΣΤΑΣ ΚΩΝΣΤΑΝΤΙΝΟΣ**» που πρόσφερε το ποσό των 747.726,02€ (χωρίς Φ.Π.Α.) και μέση έκπτωση Εμ=55,40%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

551.008,22 ΕΥΡΩ - ΣΥΜΒΑΤΙΚΕΣ ΕΡΓΑΣΙΕΣ

99.181,48 ΕΥΡΩ – ΓΕ & ΟΕ ΕΡΓΑΣΙΩΝ

97.528,46 ΕΥΡΩ - ΑΠΡΟΒΛΕΠΤΕΣ ΕΡΓΑΣΙΕΣ

7,86 ΕΥΡΩ - ΑΝΑΘΕΩΡΗΣΗ

Ήτοι συνολικό ποσό 747.726,02 € χωρίς τη δαπάνη του ΦΠΑ

3. Την κοινοποίηση της απόφασης έγκρισης του 1ου Πρακτικού σε όλους τους προσφέροντες, σύμφωνα με την παράγραφο 4.1 θ) της διακήρυξης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 21-12-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 21-12-2018 πρακτικό Ι της επιτροπής του έργου: «**Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»** ως κατωτέρω:

1. Την έγκριση του 1ου Πρακτικού της Επιτροπής Διενέργειας Διαγωνισμού για το έργο «**Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»**

2. Την ανάδειξη ως προσωρινού μειοδότη της Κ/Ξ «**ΚΞ ΦΟΥΚΑΣ ΔΗΜΗΤΡΙΟΣ – ΚΩΣΤΑΣ ΚΩΝΣΤΑΝΤΙΝΟΣ**» που πρόσφερε το ποσό των 747.726,02€ (χωρίς Φ.Π.Α.) και μέση έκπτωση Εμ=55,40%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

551.008,22 ΕΥΡΩ - ΣΥΜΒΑΤΙΚΕΣ ΕΡΓΑΣΙΕΣ

99.181,48 ΕΥΡΩ – ΓΕ & ΟΕ ΕΡΓΑΣΙΩΝ

97.528,46 ΕΥΡΩ - ΑΠΡΟΒΛΕΠΤΕΣ ΕΡΓΑΣΙΕΣ

7,86 ΕΥΡΩ - ΑΝΑΘΕΩΡΗΣΗ

Ήτοι συνολικό ποσό 747.726,02 € χωρίς τη δαπάνη του ΦΠΑ

3. Την κοινοποίηση της απόφασης έγκρισης του 1ου Πρακτικού σε όλους τους προσφέροντες, σύμφωνα με την παράγραφο 4.1 θ) της διακήρυξης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 98 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*